OKRESNÝ ÚRAD NITRA
odbor starostlivosti o životné prostredie
oddelenie ochrany prírody a vybraných zložiek životného prostredia
Štefánikova tr. 69,  949 01  Nitra

Váš list číslo/zo dňa       Naše číslo                   		        Vybavuje// linka               		Nitra
		OU-NR-OSZP3-2019/018561-022-F21    RNDr. Straka/6549292         		15. apríla 2019

ROZSAH  HODNOTENIA

strategického dokumentu „Plán udržateľnej mobility pre mesto Nitra“, určený podľa § 8 zákona  č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon č. 24/2006 Z. z.“)

	Obstarávateľ strategického dokumentu – Mesto Nitra, Štefánikova tr. 60, 950 06  Nitra, predložil Okresnému úradu Nitra, odbor starostlivosti o  životné prostredie (ďalej len „OÚ Nitra“) podľa § 5 zákona               č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon č. 24/2006 Z. z.“) oznámenie o strategickom dokumente „Plán udržateľnej mobility pre mesto Nitra“ na posúdenie podľa zákona č. 24/2006 Z.  z.. 
           Cieľom navrhovaného dokumentu je komplexné riešenie dopravy, mobility novým spôsobom. Plánovanie mestskej mobility nie je orientované iba na infraštruktúrne plánovanie, ale aj na zefektívnenie jestvujúcej infraštruktúry, ovplyvňovanie dopytu po doprave formou organizačných opatrení a kampaní a poskytovanie dopravy všetkým skupinám obyvateľov. Plán mobility bude jedným z územnoplánovacích podkladov na účely územnoplánovacej činnosti a súčasne záväzným podkladom pre plánovanie dopravnej obslužnosti na území mesta.
          OÚ Nitra doručil oznámenie podľa § 6 ods. 2 zákona č. 24/2006 Z. z. na zaujatie stanoviska dotknutým orgánom, dotknutým obciam a zverejnil ho na webovom sídle ministerstva. 
          Po preštudovaní oznámenia o strategickom dokumente a s prihliadnutím na doručené stanoviská OÚ Nitra v spolupráci s obstarávateľom, dotknutým orgánom a dotknutou obcou určuje podľa § 8 zákona nasledovný rozsah hodnotenia strategického dokumentu:

1. VARIANTY PRE ĎALŠIE HODNOTENIE 

	Pre ďalšie, podrobnejšie hodnotenie vplyvu strategického dokumentu „Plán udržateľnej mobility pre mesto Nitra“ sa určuje okrem nulového variantu (stav, ktorý by nastal, ak by sa strategický dokument neprijal a následne nerealizoval) i variant strategického dokumentu predložený v oznámení o strategickom dokumente.

2. ROZSAH HODNOTENIA STRATEGICKÉHO DOKUMENTU

2.1. Všeobecné podmienky
2.1.1  Obstarávateľ zabezpečí vypracovanie správy o hodnotení vplyvu strategického dokumentu  a vypracovanie uvedeného dokumentu. Vzhľadom na povahu  a rozsah strategického dokumentu je potrebné, aby správa o hodnotení obsahovala rozpracovanie všetkých bodov uvedených v prílohe č. 5 zákona, s osobitným prihliadnutím na body uvedené v časti špecifické požiadavky rozsahu hodnotenia.

2.1.2 	Pre hodnotenie strategického dokumentu sa nestanovuje časový harmonogram, ani žiadne špecifické požiadavky limitujúce časový rozsah hodnotenia.

2.1.3 	Obstarávateľ zabezpečí vypracovanie správy o hodnotení strategického dokumentu, primerane k charakteru a dosahu strategického dokumentu.

2.1.4	Obstarávateľ zabezpečí aby celá textová časť prešla jazykovou úpravou

2.1.5 	Opraviť na str. 26, 27 a 33 názvy chránených území, v zmysle stanoviska ŠOP SR CHKO Ponitrie

2.1.6   Obstarávateľ doručí Okresnému úradu Nitra, Odboru starostlivosti o životné prostredie Správu o hodnotení strategického dokumentu „Plán udržateľnej mobility pre mesto Nitra“ vypracovanú v zmysle prílohy č. 5 zákona v počte 1 ks  (textová aj grafická časť) v písomnom vyhotovení a v počte 8 ks na elektronickom nosiči dát (CD). 	

2.2. Špecifické požiadavky
Zo stanovísk doručených k oznámeniu a z obsahu oznámenia vyplynula potreba v správe o hodnotení podrobnejšie rozpracovať nasledovné okruhy otázok
2.2.1	pri vypracovávaní správy o hodnotení použiť Metodické pokyny k tvorbe plánov udržateľnej mobility MDVRZ SR september 2015, Vytvorenie podmienok pre stanovenie zásad a pravidiel Územného plánovania návrh zásad a pravidiel územného plánovania III. – V- etapa a použiť Štandardy minimálnej vybavenosti obcí
2.2.2	rešpektovať existujúcu dopravnú infraštruktúru najmä rýchlostnú cestu R1 a jej trasovanie. Rýchlostná cesta R1 patrí do súhrnnej siete TEN-T. 
2.2.3	rešpektovať pripravované stavby dopravnej infraštruktúry najmä rýchlostnú cestu R8 a jej trasovanie
2.2.4	dopravný model spracovať v súlade s Metodickou príručkou k zostave dopravných modelov a dopravných prognóz, ktorá definuje štandardy pre celý postup spracovania dopravného modelu
2.2.5	rešpektovať stanoviská Železníc SR, SSC, NDS a.s. a Dopravného úradu, o ktoré sa priamo požiadalo
2.2.6	rešpektovať ochranné pásma v oblasti letectva (stanovisko Dopravného úradu č. 8285/2019/ROP-002-P/9061
2.2.7	rešpektovať všetky pripomienky uvedené v stanovisku NDS a.s., list č. 4667/34118/30102/2019
2.2.8	rešpektovať zákon č. 135/1961 Zb. o pozemných komunikáciách (cestný zákon) v znení neskorších predpisov
2.2.9	rešpektovať majetkové hranice NDS
2.2.10	vo výkresovej časti zakresliť ochranné pásmo rýchlostnej cesty R1
2.2.11	nerozširovanie zastavaného územia obce do platného ochranného pásma rýchlostnej cesty R1
2.2.12	strategický dokument zosúladiť a akceptovať záverečné stanovisko MŽP SR č. 2608/2015-3.4/ml „ŽSR, elektrifikácia a optimalizácia trate Leopoldov – Nitra – Šurany“
2.2.13	strategický dokument zosúladiť a akceptovať štúdiu realizovateľnosti „Elektrifikácia a optimalizácia trate Leopoldov – Nitra – Šurany“ pre variant C1 – výstavba novej trate v úseku Nitra – Trnovec nad Váhom
2.2.14	zosúladiť a akceptovať štúdiu realizovateľnosti „Obnova ŽST Nitra a jej okolie“

Zo stanovísk doručených k oznámeniu a z obsahu oznámenia vyplynula potreba rozpracovať podrobnejšie v strategickom dokumente „Plán udržateľnej mobility Mesta Nitra“:

2.2.15	SD zosúladiť aj s dokumentom Strategický a marketingový plán rozvoja cestovného ruchu v Nitrianskom samosprávnom kraji na roky 2014 - 2020
2.2.16	zaoberať sa tzv. Zelenými pešími ťahmi – t. j. aby boli v čase letných horúčav chodci chránení pred priamym slnkom presahujúcimi konármi drevín ponad chodníky a to najmä počas poludnia a popoludňajších hodín
2.2.17	zahrnúť do PUM aj kategórie: kolobežkári, elektrokolobežky, skatelineri, segway, príp. lanovkovú dopravu, železničnú dopravu. Zaoberať sa myšlienkou zavedenia aj tzv. školských autobusov
2.2.18	vyhradiť mimo centra mesta, obytných zón a špecifických území (FN, DSS a pod.) hlučné formy dopravy a záťaží – motocykle, štvorkolky – a vyhradiť im priestor s časovým rámcom
2.2.19	PUM doplniť pri pešej ako aj cyklistickej doprave posilnením oddychových – lavičky, prístrešky a pod
2.2.20	Podporovať rozvoj cykloturistiky a dopĺňanie jej infraštruktúry, budovanie a rozširovanie cyklotrás. V rámci komunikácií vždy oddeliť cyklotrasu a vymedziť ju v rámci komunikácie.
2.2.21	nebudovať sídelné zóny v blízkosti rýchlostnej cesty R1 z dôvodu možných negatívnych vplyvov cestnej premávky na R1

2.2.22	zákaz budovania ČSPH, motoresty a iné zariadenia pre motoristov s priamym prístupom na rýchlostnú cestu

3.	UPOZORNENIE

Podľa § 8 ods. 6 zákona  je obstarávateľ povinný zverejniť určený rozsah hodnotenia strategického dokumentu bezodkladne po jeho doručení formou informácie o rozsahu hodnotenia strategického dokumentu spôsobom v mieste obvyklým.
V súlade s § 8 ods. 5 zákona bude rozsah hodnotenia strategického dokumentu zverejnený na webovom sídle ministerstva.

Verejnosť, dotknuté obce, dotknutý samosprávny kraj, dotknuté orgány a ďalšie osoby môžu predložiť pripomienky k rozsahu hodnotenia  strategického dokumentu do 10 dní od jeho zverejnenia na adresu : Okresný úrad Nitra, odbor starostlivosti o životné prostredie, Štefánikova tr. 60, 949 01  Nitra, ktorý ich po vyhodnotení doručí obstarávateľovi.  

Ing. Miloš Černák
vedúci oddelenia

Doručuje sa:
1.	Mesto Nitra, Štefánikova tr. 60, 950 06  Nitra
2.	Obec Ivanka pri Nitre, obecný úrad, 951 12 Ivanka pri Nitre 
3.	Obec Svätoplukovo, obecný úrad, 951 16 Svätoplukovo
4.	Obec Cabaj - Čápor, obecný úrad, 951 17 Cabaj – Čápor
5.	Obec Jarok, obecný úrad, 951 48 Jarok
6.	Obec Lehota, obecný úrad, 951 36 Lehota
7.	Obec Lužianky, obecný úrad, 951 41 Lužianky
8.	Obec Zbehy, obecný úrad, 951 42 Zbehy
9.	Obec Čakajovce, obecný úrad, 951 43 Čakajovce
10.	Obec Jelšovce, obecný úrad, 951 43 Jelšovce
11.	Obec Podhorany, obecný úrad, 951 46 Podhorany
12.	Obec Nitrianske Hrnčiarovce, obecný úrad, 951 01 Nitrianske Hrnčiarovce
13.	Obec Malý Lapáš, obecný úrad, 951 04 Malý Lapáš
14.	Obec Veľký Lapáš, obecný úrad, 951 04 Veľký Lapáš
15.	Obec Čechynce, obecný úrad, 951 07 Čechynce
16.	Okresný úrad Nitra, odbor starostlivosti o životné prostredie, OSZP3, Štefánikova tr. 69, 949 01 Nitra
17.	Okresný úrad Nitra, odbor starostlivosti o životné prostredie, OSZP2, Štefánikova tr. 69, 949 01 Nitra
18.	Okresný úrad Nitra, odbor cestnej dopravy a pozemných komunikácií, Štefánikova tr. 69, 949 01  Nitra
19.	Okresný úrad Nitra, odbor krízového riadenia, Štefánikova tr. 69, 949 01 Nitra
20.	Okresný úrad Nitra, pozemkový a lesný odbor, Štefánikova tr. 69, 949 01  Nitra
21.	Krajský pamiatkový úrad Nitra, nám. Sv. Pavla II., č. 8 , 949 01 Nitra
22.	Regionálny úrad verejného zdravotníctva so sídlom v Nitre, Štefánikova tr. 58, 949 63  Nitra
23.	Úrad Nitrianskeho samosprávneho kraja, Rázusova 2A, 949 01 Nitra
24.	Slovenská správa ciest, Miletičova 19, 826 19  Bratislava
25.	ŠOP SR, CHKO Ponitrie, Samova 3, 949 01  Nitra
26.	Lesy SR, Námestie SNP č. 8, 975 66  Banská Bystrica
27.	SVP, nábr. Ivana Krasku 834/3, 921 80  Piešťany
28.	ŽSR, Klemensova 8, 813 61  Bratislava
29.	OR Hasičského a záchranného zboru v Nitre, Dolnočermánska 64, 949 11 Nitra
30.	Letecký úrad SR, Letisko M.R. Štefánika, 823 05 Bratislava
31.	Ministerstvo dopravy SR, nám. Slobody č. 6, P.O.BOX 100, 810 05  Bratislava
32.	NDS a.s., Dúbravská cesta 14, 841 04  Bratislava
33.	Krajský dopravný inšpektorát policajného zboru v Nitre, Piesková 1160/32, 949 01  Nitra